**OBAVIJEST O PRIKUPLJANJU PONUDA ZA DEKORATIVNO UREĐENJE FOTOKUTAKA POVODOM VALENTINOVA U KARLOVCU**

Grad Karlovac obavještava sve zainteresirane dobavljače da mogu uputiti ponudu za dekorativno uređenje foto kutaka na temu Valentinova za sljedeće lokacije:

1. Glazbeni paviljon – dekoracija + prigodna rasvjeta
2. Turistička stolica u Radićevoj ulici – dekoracija + prigodna rasvjeta
3. Prigodna instalacija u Šancu ili na “Ljubavnoj klupi” na Šetalištu dr. Franje Tuđmana

Obavezni element dekoracije je tekst: „S ljubavlju iz Karlovca“

Za dekoraciju Glazbenog paviljona ili “Ljubavne klupe” moguće je koristiti slova LJUBAV i srca koja se nalaze na fotografiji u prilogu. Navedena dekoracija je postojeća i ne iziskuje dodatne troškove za dobavljača.

Obavezni elementi ponude:

Vrijeme postavljanja foto kutka: petak 10.2.2023. do 13:00 sati

Uklanjanje dekoracija i vraćanje u prvobitno stanje: srijeda 15.2.2023. do 13:00 sati

 Ponuda treba sadržavati sljedeće elemente i to za svaki foto kutak zasebno kako je navedeno u tablici:

|  |  |  |  |  |  |  |
| --- | --- | --- | --- | --- | --- | --- |
|  | **Glazbeni paviljon** | **Euro****(cijena s PDV-om)** | **Stolica u Radićevoj ulici** | **Euro** (cijena s PDV-om) | **Šanac ili klupa na Šetnici** | **Euro****(cijena s PDV-om)** |
|       1.  | Idejno rješenje(grafički  i opisni prikaz uređenja) |   | Idejno rješenje(grafički  i opisni prikaz uređenja) |   | Idejno rješenje(grafički  i opisni prikaz uređenja) |   |
|       2. | Trošak dekorativnih elemenata idejnog rješenja    |   | Trošak dekorativnih elemenata idejnog rješenja   |   | Trošak dekorativnih elemenata idejnog rješenja   |   |
|       3. | Trošak postavljanja, održavanja  i uklanjanja dekoracije po završetku |   | Trošak postavljanja, održavanja i uklanjanja dekoracija po završetku |   | Trošak postavljanja, održavanja i uklanjanja dekoracija po završetku |   |
|  | **Ukupno** |  | **Ukupno** |  | **Ukupno** |  |

Dobavljač može dati ponudu za sve lokacije  ili za pojedinu lokaciju.

Naručitelj može prihvatiti jednu ponudu, sve ponude ili ne prihvatiti niti jednu ponudu.

Odabrani dobavljač(i) zadužen je za provedbu svih elemenata (od 1. – 3.) na lokaciji za koju je odabran.

Ukupni predviđeni iznos za sve navedene usluge za sve  3 lokacije ne može prelaziti 6.000 Eura uključujući i PDV.

Ponudu je potrebno dostaviti na email: manifestacije@karlovac.hr najkasnije do ponedjeljka 23.1.2023.